ai4bharat/Pralekha huggingface dataset:
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
చాణక్యపురిలోని సిఎస్ఓఐలో పెన్షన్ల విభాగం నిర్వహించిన ప్రత్యేక టీకా శిబిరాన్ని సందర్శించిన కేంద్ర మంత్రి డాక్టర్ జితేంద్ర సింగ్
ఈశాన్య ప్రాంతం , పిఎంఓ, సిబ్బంది, ప్రజా సమస్యలు, పెన్షన్లు, అణుశక్తి మరియు అంతరిక్ష అభివృద్ధి సహాయ మంత్రి , డాక్టర్ జితేంద్ర సింగ్ ఈ రోజు పెన్షన్ & పెన్షనర్ల సంక్షేమ శాఖ నిర్వహించిన ప్రత్యేక టీకాల శిబిరాన్ని సందర్శించారు. ఆ శాఖ అధికారులు, సిబ్బంది వారి కుటుంబ సభ్యులకు ఈ శిబిరం ఏర్పాటు చేశారు. పక్షం రోజుల్లో డిపార్టుమెంటు నిర్వహించిన రెండవ శిబిరం ఇది మరియు 18 నుండి 44 సంవత్సరాల మధ్య అర్హత ఉన్న అభ్యర్థులందరికీ కోవిషీల్డ్ వ్యాక్సిన్ ఇచ్చారు.
అంటువ్యాధుల అవకాశాలను తగ్గించడానికి, సరైన సామాజిక దూరాన్ని కొనసాగించడానికి విశాలమైన పచ్చిక బయళ్లలో ఏర్పాటు చేసిన ఈ డ్రైవ్లో 150 మందికి టీకాలు వేసినట్లు డాక్టర్ జితేంద్ర సింగ్కు అధికారులు వివరించారు.
వాక్సిన్ త్వరగా పొందాలని అర్హతగల కుటుంబ సభ్యులందరికీ విజ్ఞప్తి చేస్తూ, పింఛను, డిఏఆర్పిజి శాఖ అధికారుల సౌలభ్యం కోసం ప్రత్యేకమైన శిబిరాన్ని ఏర్పాటు చేసినట్లు మంత్రి తెలిపారు. సమయాన్ని వృథా చేయకుండా త్వరగా టీకాలు వేయాలి. భారత ఉద్యోగుల మరియు వారి కుటుంబాల సౌలభ్యం కోసం భారత ప్రభుత్వంలోని ఇతర మంత్రిత్వ శాఖలు / విభాగాలు కూడా తమ ప్రాంగణంలో ఇలాంటి టీకాల శిబిరాలను ఏర్పాటు చేయాలని సూచించినట్లు డాక్టర్ జితేంద్ర సింగ్ తెలిపారు. ఉద్యోగులు మరియు వారి కుటుంబాలు ఈ సదుపాయాన్ని పొందుతున్న ఉత్సాహం మరియు సమ్మతిపై ఆయన సంతృప్తి వ్యక్తం చేశారు. ప్రధాని నరేంద్ర మోడీ నాయకత్వంలో దేశంలో అత్యంత వేగవంతమైన టీకా కార్యక్రమంలో పాలు పంచుకునే అవకాశం కలిగింది.
భారతదేశంలో ఇప్పటివరకు 26 కోట్లకు పైగా టీకాలు వేసినట్లు మంత్రి చెప్పారు. ఇది ప్రపంచంలోనే అత్యంత వేగవంతమైన టీకా డ్రైవ్గా మారడమే కాకుండా, దేశంలోని వైవిధ్య స్వభావం మరియు 135 కోట్ల భారీ జనాభా ఉన్నప్పటికీ ఇది సాఫీగా సాగినందున ఇది విభిన్నంగా ఉందని ఆయన అన్నారు.
ప్రధానమంత్రి నరేంద్ర మోడీ దార్శనికత, ముందస్తు నిర్ణయాలను ప్రశంసించిన డాక్టర్ జితేంద్ర సింగ్ , చాలా తక్కువ జనాభా ఉన్న ఐరోపాలోని అనేక ఇతర చిన్న దేశాలతో పోలిస్తే భారతదేశం మహమ్మారిని నిర్వహించడంలో మెరుగైన పనితీరు కనబరిచింది. మహమ్మారి రెండవ వేవ్ కలిగి ఉండటానికి వివిధ నివారణ చర్యలు తీసుకున్నామని, వేయడం ఈ వ్యూహానికి ప్రధానమైనదని ఆయన అన్నారు. "కార్యాలయంలో టీకా" అనే భావన విజయవంతమైన నమూనాగా ఉద్భవించిందని, అదే విధంగా అనుకరించాలని రాష్ట్రాలు / యుటిలను కోరారు.
ప్రధాన మంత్రి కార్యాలయం
త్రిపుర వాసుల కుకేర్ పూజ శుభాకాంక్షలు తెలిపిన ప్రధాన మంత్రి
కేర్ పూజ సందర్భం లో త్రిపుర వాసుల కు శుభాకాంక్షల ను ప్రధాన మంత్రి శ్రీ నరేంద్ర మోదీ తెలియ జేశారు.
ప్రధాన మంత్రి ఒక ట్వీట్ లో -
‘‘ఎంతో విశిష్టమైనటువంటి కేర్ పూజ సందర్భం లో ఇవే శుభాకాంక్ష లు. త్రిపుర లో అమిత ఉత్సాహం తో జరుపుకొనే ఈ పర్వదినం ప్రతి ఒక్కరి జీవనం లోనూ సంతోషాన్ని మరియు సమృద్ధి ని ప్రసాదించాలి అని నేను ఆశ పడుతున్నాను. ఎల్లెడలా సంతోషం మరియు సద్భావన లు విలసిల్లు గాక. మరి ప్రతి ఒక్కరి కి మంచి ఆరోగ్యం ప్రాప్తించు గాక’’ అని పేర్కొన్నారు.
ప్రధాన మంత్రి కార్యాలయం
రక రకాల యోగఆసనాల ను వివరించే వీడియోస్ ను శేర్ చేసిన ప్రధాన మంత్రి
వివిధ యోగ ఆసనాల ను వివరించే వీడియోస్ ను ప్రధాన మంత్రి శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘యోగ అనేది ఇటు శరీరానికి అటు మేధ కు ఎన్నో లాభాల ను ప్రసాదిస్తుంది. అది బలాన్ని, వశ్యత ను మరియు ప్రశాంతి ని పెంచుతుంది. యోగ ను మనం మన జీవనం లో ఓ భాగం గా చేసుకోవడం తో పాటు గా వెల్ నెస్ ను మరియు శాంతి ని కూడా పెంపొందింప చేసుకొందాం రండి. అనేక ఆసనాల ను చూపెట్టే వీడియోస్ ను కొన్నింటి ని శేర్ చేస్తున్నాను.’’ అని పేర్కొన్నారు.
పెట్రోలియం- సహజ వాయువుల మంత్రిత్వ శాఖ
ఇంధనంగా ఎల్ ఎన్జికి గల లాభాల గురించి ప్రజల్లో చైతన్యం తేవడానికి ప్రచారోద్యమాన్ని ప్రారంభించాలని పిలుపిచ్చిన ధర్మేంద్ర ప్రధాన్
ద్రవీకృత సహజవాయువు  రంగంలో వివిధ భాగస్వాములంతా కూడా ఈ ఇంధనం వల్ల కలిగే లబ్ధి గురించి ప్రజలలో చైతన్యం తెచ్చేందుకు పని చేయాలని కేంద్ర పెట్రోలియం, సహజవాయువు, స్టీల్ శాఖ మంత్రి ధర్మేంద్ర ప్రధాన్ శుక్రవారం పిలుపిచ్చారు. రవాణా ఇంధనంగా ఎల్ ఎన్జి అనే అంశంపై జరిగిన వెబినార్లో ప్రసంగిస్తూ, ఎల్ ఎన్జి భవిష్యత్ ఇంధనం అని, ఇతర ఇంధనాల కన్నా ఖర్చు ప్రయోజనం, ఇతర లాభాలను నిర్ధిష్ట రూపంలో, దూకుడుతో సమాచారం ఇవ్వాలని ఆయన పేర్కొన్నారు. ఎల్ ఎన్జి తక్కువ ఖరీదు అన్న ఈ సందేశం ప్రజలను సరైన రీతిలో చేరితే, అది భారీ సంఖ్యలో వినియోగదారులను ఆకర్షిస్తుందని అన్నారు.
ఎల్ ఎన్జి సమృద్ధిగా అందుబాటులో ఉందని, దాని వృద్ధికి అన్ని సౌకర్యాలను ప్రభుత్వం అందిస్తోందని, ప్రధాన్ చెప్పారు. ఎంపిక చేసిన ఇంధనంగా ఎల్ ఎన్జి అన్న అంశాన్ని ప్రోత్సహించే అవకాశాన్ని త్వరితగతిన అందిపుచ్చుకోవాలని చెప్పారు. ఎల్ ఎన్జి ఉపయోగించడం వల్ల పర్యావరణానికి, ఆర్ధికంగా కలిగే లాభాలు, అనుకూలత వంటివాటిని పట్టి చూపాలన్నారు.
దేశాన్ని వాయువు ఆధారిత ఆర్ధిక వ్యవస్థగా దేశాన్ని నడిపించడంపై దృష్టి పెట్టిన ప్రభుత్వం, వాయువుకు సంబంధించిన మౌలిక సదుపాయాలు - అడంగులు, పైప్ లైన్లు, స్టేషన్లు, సిజిడి నెట్ వర్్క, వంటివాటిలో భారీ పెట్టుబడులు పెడుతోందని, ఎల్ ఎన్ జి ఇందులో ముఖ్య భాగమని మంత్రి చెప్పారు. భారత్ను వాయువు ఆధారిత ఆర్థిక వ్యవస్థగా పరివర్తన చేయాలన్న ప్రధానమంత్రి నరేంద్ర మోడీ దార్శనికతను సాధించడం పై దృష్టిపెట్టి, ఈ పరివర్తనకు అవసరమైన మద్దతును అందిస్తున్నామని చెప్పారు.
సబ్సిడీ ఆధారిత నమూనా నుంచి బయిటకు వచ్చి, భారీ స్థాయి కార్యకలాపాల ద్వారా ఎల్ ఎన్జి వాణిజ్య సాధ్యతపై దృష్టి పెట్టాలని మంత్రి పరిశ్రమకు ఉద్బోధించారు. ఎల్ ఎన్జిని జిఎస్టి పరిధిలోకి తీసుకురావడమన్న అంశంపై మాట్లాడుతూ, అది చాలా నిజమైన డిమాండ్ అని, త్వరలోనే దీనిపై ఏకాభిప్రాయం వచ్చే అవకాశముందని చెప్పారు. భారత్లో ఎల్ ఎన్జి మార్కెట్లను విస్తరించేందుకు ఎల్ ఎన్జి రంగానికి సంబంధించిన నిర్దిష్ట అవసరాలను గుర్తించవలసిందిగా ఆయన పరిశ్రమను కోరారు. వాయువు విలువ ఆధార లంకెలోని వాహనాల యజమానులకు, వాహన ఉత్పత్తిదారులు, వాటాదారులను సృష్టించడమే కాక, మంచి వాతావరణాన్ని సృష్టించడం సాధ్యమవుతుందని చెప్పారు.
ఈ వెబినార్లో పెట్రోలియం, సహజవాయువుల మంత్రిత్వ శాఖ కార్యదర్శి తరుణ్ కపూర్ కూడా ప్రసంగించారు. ఎల్ ఎన్జి వినియోగం విషయంలో ప్రపంచంలోనే భారీ మార్పు వచ్చిందని, ఈ ఇంధనం అత్యధిక వత్తిడిలో, తక్కువ ఉష్ణోగ్రతలో సుదూర ప్రాంతాలకు రవాణా చేయవచ్చని, తద్వారా పైప్ లైన్లు వేయాల్సిన అవసరం ఉండదని ఆయన చెప్పారు. గెయిల్ , పేలుడు పదార్ధాల కంట్రోలర్, ఎస్ ఐఎఎంకు చెందిన సీనియర్ అధికారులు, ఆటోమొబబైల్ కంపెనీల ప్రతినిధులు, ఇతర భాగస్వాములు కూడా వెబినార్ లోతమ అభిప్రాయాలను వెల్లడించారు.
ప్రధాన మంత్రి కార్యాలయం
పాహెలా బోయిశాఖ్ సందర్భం లో ఆనందం,శాంతి మరియు సమృద్ధి లు వర్ధిల్లాలని ఆకాంక్షించిన ప్రధాన మంత్రి
పాహెలా బోయిశాఖ్ సందర్భం లో ఆనందం, శాంతి మరియు సమృద్ధి లు వర్ధిల్లాలి అంటూ ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘పాహెలా బోయిశాఖ్ నాడు ఇవే శుభకామన లు. ఈ పవిత్రమైన దినం అద్వితీయమైన బెంగాలీ సంస్కృతి ని చాటిచెప్తుంది. రాబోయే సంవత్సరం ఆనందాన్ని, శాంతి ని మరియు సమృద్ధి ని వెంటబెట్టుకు వస్తుంది అనే ఆశాభావం తో నేను ఉన్నాను. మీ అందరి కోరిక లు నెరవేరు గాక.’’ అని పేర్కొన్నారు.
Shubho Nabo Barsho!
— Narendra Modi  April 15, 2022
Best wishes on Poila Boishakh. pic.twitter.com/Nfle3Erb9Z
పర్యటక మంత్రిత్వ శాఖ
ఉత్తరభారతం సహా దేశంలో పలు ప్రదేశాలకు ప్రయాణించేలా పౌరులను ప్రోత్సహించేందుకు పర్యాటక మంత్రిత్వ శాఖ పలు చర్యలను చేపడుతోందిః జి. కిషన్ రెడ్డి
ఉత్తర భారతదేశం సహా దేశంలో ప్రయాణించేలా పౌరులను ప్రోత్సహించేందుకు పర్యాటక మంత్రిత్వ శాఖ అనేక కార్యకలాపాలను చేపడుతోంది. దేఖో అప్నా దేశ్, ఏక్ భారత్ శ్రేష్ఠ భారత్ , ఆజాదీ కా అమృత మహోత్సవ్ పేరిట మంత్రిత్వ శాఖ క్రమం తప్పకుండా పర్యాటక ప్రచార కార్యక్రమాలు, రోడ్ షోలు, ఫ్యామ్ ట్రిప్లను, విద్యార్ధుల అధ్యయన పర్యటనలు, వర్క్షాప్లు, క్విజ్ కార్యక్రమాలు, సోషల్ మీడియా ప్రచారాలను నిర్వహిస్తోంది.
గత ఒక్క ఏడాదిలోనే ఉత్తర భారత దేశంలో పర్యాటకాన్ని మెరుగుపరచేందుకు పర్యాటక మంత్రిత్వ శాఖ  దిగువన పేర్కొన్న ప్రధాన కార్యకలాపాలను చేపట్టిందిః
ఎ) కాశ్మీరులో పర్యాటక సంభావ్యతను సాధ్యం చేయడంః స్వర్గంలో మరొక రోజు అనే ఇతివృత్తంపై 11-13 ఏప్రిల్, 2021న శ్రీనగర్లో కార్యక్రమ నిర్వహణ
బి) లడాఖ్లో కార్యక్రమ నిర్వహణః లేహ్లో సాహసం- మరెంతో అన్న ఇతివృత్తం పై 25-28 ఆగస్టు, 2021న అన్న కార్యక్రమం
సి) టూర్ ఆపరేటర్లు, మీడియాతో వారణాసిలో బౌధ్ద వారసత్వాన్ని ప్రదర్శించడం కోసం 7&8 అక్టోబర్, 2021న ఐఆర్సిటిసి సహకారంతో ఎంఒటి ఫ్యామ్ ట్రిప్ను నిర్వహించింది.
డి) లేహ్, జమ్ము, శ్రీనగర్, డెహ్రాడూన్, చండీగఢ్, సిమ్లా, ధర్మశాల, జైపూర్, జోధ్పూర్, వారణాసిలోని వాటాదారులకు  అవగాహన/ చైతన్యం కల్పించే కార్యక్రమాన్ని కూడా ఎంఒటి నిర్వహించింది.
ఇ) క్విజ్, చర్చ,, ఉపన్యాసం, అధ్యయన టూర్లు వంటి ప్రత్యేక కార్యక్రమాలని ఉత్తర భారతదేశంలోని పర్యాటకం, ఆతిథ్య రంగ సంస్థల విద్యార్ధులకు నిర్వహించింది.
ఎఫ్) దేఖో అప్నా దేశ్ ఇతివృత్తం కింద ఉత్తర భారతం సహా దేశవ్యాప్తంగా ఉన్న వైవిధ్య సంస్కృతి, వారసత్వం, ప్రదేశాలు, పర్యాటక ఉత్పత్తులను ప్రదర్శిస్తూ వెబినార్లను నిర్వహిస్తోంది.
జి) దేశంలోని వివిధ పర్యాటక ఆకర్షణల గురించి ప్రముఖ దినపత్రికలలో వ్యాసాలను ప్రచురిస్తోంది. రేడియో స్టేషన్లు / టెలివిజన్ ఛానెళ్ళల్లో దేశంలోని ప్రముఖ, అంతగా తెలియని పర్యాటక కేంద్రాలు, ఉత్పత్తుల గురించి ఇంటర్వ్యూలు, సంభాషణలను కూడా నిర్వహిస్తోంది.
ఈ సమాచారాన్ని పర్యాటక శాఖ మంత్రి నేడు లోక్సభలో అడిగిన ఒక ప్రశ్నకు లిఖిత పూర్వక సమాధానం ద్వారా వెల్లడించారు.
ప్రధాన మంత్రి కార్యాలయం
పవిత్ర రమ్ జాన్ మాసం మొదలైనసందర్భం లో ప్రజల కు శుభాకాంక్షలు తెలిపిన ప్రధాన మంత్రి
పవిత్రమైన రమ్ జాన్ నెల మొదలైన సందర్భం లో ప్రధాన మంత్రి శ్రీ నరేంద్ర మోదీ తన శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘పవిత్రమైనటువంటి రమ్ జాన్ మాసం ఆరంభం కావడాన్ని పురస్కరించుకొని ఇవే శుభాకాంక్షలు. ఈ పావనమైనటువంటి మాసం పేదలకు సేవ చేయడం కోసం ప్రజల ను ప్రేరితులను చేయు గాక. మన సమాజం లో శాంతి ని, సద్భావన ను మరియు కరుణ ను ఈ మాసం మరింత గా పెంపు చేయు గాక.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
29కోట్ల డోసుల మైలురాయి దాటిన టీకాల పంపిణీ గత 24 గంటలలో 50,848 కొత్త కరోనా కేసులు
చికిత్స్ ఉన్నవారి సంఖ్య 6,43,194 కు తగ్గుదల, 82 రోజుల అత్యల్పం
41 రోజులుగా కొత్తకేసులకంటే కోలుకున్నవారే అధికం
కోలుకున్నవారి శాతం 96.56% కు పెరుగుదల
రోజువారీ పాజిటివిటీ 2.67%, 16 రోజులుగా 5% లోపే
టీకాల కార్యక్రమంలో భారత్ మరో మైలరాయి దాటింది. నిన్నటికి 29 కోట్ల డోసుల టీకాలు పూర్తి చేసుకుంది. ఈ ఉదయం 7 గంటలకు అందిన సమాచారం ప్రకారం 39,49,630 శిబిరాల ద్వారా మొత్త 29,46,39,511 టీకా డోసుల ఒఅంపిణీ జరగగాఅ గత 24 గంటలలో 54,24,374 టీకాలిచ్చారు. ఆ వివరాలు ఇలా ఉన్నాయి:
|
|
అరోగ్య సిబ్బంది
|
|
మొదటి డోస్
|
|
1,01,45,382
|
|
రెండో డోస్
|
|
71,14,021
|
|
కోవిడ్ యోధులు
|
|
మొదటి డోస్
|
|
1,72,70,889
|
|
రెండో డోస్
|
|
91,37,511
|
|
18-44 వయోవర్గం
|
|
మొదటి డోస్
|
|
6,59,41,855
|
|
రెండో డోస్
|
|
14,28,117
|
|
45-59 వయోవర్గం
|
|
మొదటి డోస్
|
|
8,28,91,130
|
|
రెండో డోస్
|
|
1,31,57,562
|
|
60 పైబడ్డవారు
|
|
మొదటి డోస్
|
|
6,56,45,248
|
|
రెండో డోస్
|
|
2,19,07,796
|
|
మొత్తం
|
|
29,46,39,511
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది.
గత 24 గంటలలో దేశవ్యాప్తంగా 50,848 కొత్త కరోనా కేసులు నమోదయ్యాయి.
ఆ విధంగా రోజుకు లక్ష లోపు కేసులు రావటం గత 16 రోజులుగా నడుస్తోంది. కేంద్ర, రాష్ట ప్రభుత్వాల్ ఉమ్మడి కృషి ఫలితంగానే ఈ ధోరణి నమోదవుతోంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 6,43,194 మంది కాగా ఇది గత 82 రోజుల అత్యల్పం.
చికిత్సలో ఉన్నవారు నికరంగా 19,327 మంది గత 24 గంటల్లోనే తగ్గగా చికిత్సలో ఉన్న్ అకేసులు మొత్తం పాజిటివ్ కేసులలో 2.14% మాత్రమే కావటం గమనార్హం
ఎక్కువమంది కోవిడ్ బారినుంచి బైటపడుతున్న కొద్దీ దేశపు కోలుకున్నవారి సంఖ్య పెరుగుతూ వస్తోంది. 41 రోజులుగా కొత్త కేసులకంటే కోలుకుంటున్నవారే ఎక్కువగా ఉంటున్నారు. గత 24 గంటలలో 68,817 మంది కోలుకున్నారు. అంతకు ముందురోజుకంటే దాదాపు 18,000 అదనంగా కోలుకున్నారు.
ఇప్పటివరకూ కోవిడ్ బారిని పడి కోలుకున్నవారు 2,89,94,855 మంది కాగా గత 24 గంటలలో 68,817 మంది కోలుకున్నారు. దీంతో ఇప్పటిదాకా కోలుకున్నవారి శాతం 96.56% కు పెరిగింది.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 19,01,056 పరీక్షలు జరపగా ఇప్పటిదాకా చేసిన మొత్తం పరీక్షలు 39.59కోట్లకు పైగా  అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 3.12% కాగా రోజువారీ పాజిటివిటీ 2.67% అయింది. వరుసగా 15 రోజులుగా ఇది 5% లోపే ఉంటోంది.
ఆరోగ్య, కుటుంబ సంక్షేమ మంత్రిత్వ శాఖ
13 వరోజు కూడా చికిత్సలో ఉన్న కోవిడ్ బాధితులు10 లక్షల లోపే
గురువారం నుంచి శనివారం దాకా వారాంతంలోనూ
రోజుకు10 లక్షలు దాటిన కరోనా పరీక్షలు
భారత్ లో చికిత్స పొందుతున్న కోవిడ్ బాధితుల సంఖ్య వరుసగా 13వరోజు కూడా 10 లక్షల లోపే కొనసాగుతోంది. కోవిడ్ పాజిటివ్ గా నిర్థారణ జరిగి చికిత్సపొందుతూ ఉన్నవారి సంఖ్య ఈ రోజు 9,37,625 గా నమోదైంది. ఇది నిన్నటి కంటే 7371 తక్కువ.
ఈ వారాంతంలో గురువారం మొదలు శనివారం దాకా మూడు రోజుల్లోనూ పరీక్షల సంఖ్య 10,97,947, 11,32,675, 11,42,131 గా నమోదైంది. భారత లో పరీక్షల సామర్థ్యం గణనీయంగా పెరగటానికి ఇది నిదర్శనం. ప్రతిరోజూ 15 లక్షలకు పైగా పరీక్షలు జరపగల సామర్థ్యం మన లాబ్ లకు ఉంది. గడిచిన పదిరోజులలో సగటున రోజుకు 11.5 లక్షల శాంపిల్స్ పరీక్షించగలిగారు.
ఈ ఏడాది ఆరంభంలో జనవరిలో దేశంలో ఒకే ఒక్క లాబ్ ఉండేది. కానీ ఇప్పటివరకూ 7.89 కోట్ల శాంపిల్స్ పరీక్షించగలిగాం. అదే సమయంలో క్రమంగా పాజిటివ్ కేసులు కూడా గణనీయంగా తగ్గుతూ వస్తున్నాయి. అలా పాజిటివ్ కేసుల సంఖ్య తగ్గే కొద్దీ కోవిడ్ వ్యాప్తిని నిరోధించటంలో పరీక్షల పెంపు పాత్ర చెప్పుకోదగినంతగా ఉందని తేలింది. పెద్ద సంఖ్యలో పరీక్షలు జరపటం వలన తొలిదశలోనే కోవిడ్ బాధితులను గుర్తించటం, సకాలంలో సమర్థవంతమైన చికిత్స అందించటం. స్వల్ప లక్షణాలున్నవారిని ఇళ్లలోనే ఐసొలేషన్ లో ఉంచటం సాధ్యమయ్యాయి. వీటన్నిటి ఉమ్మడి ఫలితంగా మరణాల సంఖ్య కూడా బాగా తగ్గుముఖం పట్టింది.
దేశంలో రోజూ కోవిడ్ బారి నుంచి కోలుకుంటున్నవారి సంఖ్య కూడా స్థిరంగా పెరుగుతూ వస్తోంది. గడిచిన 24 గంటల్లో 82.260 మంది కోవిడ్ నుంచి కోలుకున్నారు. అదే సమయంలో కొత్తగా పాజిటివ్ గా నిర్థారణ అయినవారి సంఖ్య 75.829గా నమోదు కావటం గమనార్హం.ఆ విధంగా కొత్తగా వస్తున్న పాజిటివ్ కేసులకంటే కొత్తగా కోలుకుంటున్నవారి సంఖ్యే ఎకువగా ఉంటోంది.
భారత్ లో ఇప్పటివరకు కోలుకున్నవారు మొత్తం సంఖ్య 55 లక్షలు పైబడింది. కచ్చితంగా చెప్పాలంటే 55,09, 966 మంది ఇప్పటిదాకా కోలుకున్నారు. ప్రతిరోజూ కోలుకుంతున్నవారి సంఖ్య ఎక్కువగా ఉంటూ ఉండటం వలన మొత్తం కోలుకున్నవారిశాతం ప్రస్తుతం 84.13% గా నమోదైంది. కొత్తగా కోలుకున్నవారిలో 75.44% మంది పది రాష్ట్రాలకు చెందినవారే కావం గమనార్హం. అందులో ముందు వరసలో మహారాష్ట్ర ఉండగా ఆ తరువాత స్థానాల్లో కర్నాటక, ఆంధ్రప్రదేశ్ ఉన్నాయి.
ప్రస్తుతం దేశంలో కోవిడ్ చికిత్స పొందుతూ ఉన్నవారిలో 77.11% మంది కేవలం 10 రాష్ట్రాలలోనే కేంద్రీకృతమై ఉండగా, ఇప్పటివరకు పాజిటివ్ గా నిర్థారణ అయిన వారిలో వీరి వాటా 14.32%/. కొత్తగా వస్తున్న కేసులలో కూడా దాదాపు 78% పది రాష్ట్రాలనుంచే ఉన్నాయి. కొత్తగా నిర్థారణ అయినవారిలో 14 వేలకు పైగా కేసులతో మహారాష్ట్ర మొదటి స్థానంలో ఉండగా కర్నాటకలో 9886 మంది, కేరళలో 7834 మంది పాజిటివ్ గా నిర్థారణ అయింది.
గడిచిన 24 గంటల్లో వెయ్యికి లోపే  కోవిడ్ మరణాలు నమోదయ్యాయి. ఇలాకొత్తగా నమోదైన మరణాలలో 80.53% పది రాష్టాలు, కేంద్రపాలిత ప్రాంతాలనుంచే నమోదయ్యాయి. నిన్న ఒక్కరోజు నమోదైన మరణాలలో 29.57%  ఒక్క మహారాష్ట్రలోనే సంభవించాయి. 100 మరణాలతో కర్నాటక రెండో స్థానంలో నిలిచింది. అయితే, మరణాలలో మహారాష్ట్ర వాటా క్రమంగా తగ్గుతూ వస్తోంది.
ఆర్థిక మంత్రిత్వ శాఖ
ఆధునీకరించిన 'నేషనల్ పెన్షన్ సిస్టమ్' ట్రస్టు వెబ్సైట్ ప్రారంభం
ఆధునీకరించిన 'నేషనల్ పెన్షన్ సిస్టమ్' ట్రస్టు వెబ్సైట్ అందుబాటులోకి వచ్చింది. 'పెన్షన్ ఫండ్ రెగ్యులేటరీ & డెవలప్మెంట్ అథారిటీ'  చైర్మన్ డా.దీపక్ మొహంతి ఈ వెబ్సైట్ను ప్రారంభించారు. పీఎఫ్ఆర్డీఏ పూర్తి కాల సభ్యులు ప్రొఫెసర్ మనోజ్ ఆనంద్, శ్రీమతి మమతా శంకర్, ఎన్పీఎస్ ట్రస్ట్ చైర్మన్ శ్రీ సూరజ్ భాన్ కూడా ఈ కార్యక్రమంలో పాల్గొన్నారు.
వినియోగదారు అనుభవాన్ని మెరుగుపరిచేలా వెబ్సైట్ను కొత్తగా తీర్చిదిద్దారు. https://npstrust.org.in లింక్ ద్వారా ఈ సైట్ను చూడవచ్చు. నేషనల్ పెన్షన్ సిస్టమ్ , అటల్ పెన్షన్ యోజన  సమాచారాన్ని అంతరాయం లేకుండా వినియోగించుకులనేలా చేయడంలో ఎన్పీఎస్ ట్రస్ట్ చూపే నిబద్ధతలో ఇది ముఖ్యమైన మైలురాయి. కొత్త వెబ్సైట్ను కంప్యూటర్, చరవాణి రెండింటిలోనూ చూడవచ్చు. ప్రజలకు మెరుగైన సేవలు అందించేలా కొత్త లక్షణాలు, తాజా సమాచారాన్ని ఇందులో పొందుపరిచారు.
వెబ్సైట్ ముఖ్య ముఖ్యాంశాలు:
- క్రమబద్ధమైన నావిగేషన్, మెను ఆకృతి
- నిర్మాణాత్మక సమాచారం
- కొత్త లక్షణాలతో మెరుగైన ఆన్లైన్ సేవలు
- మెరుగైన వినియోగదారు అనుభవం
- మెరుగైన శోధన సౌకర్యం
వెబ్సైట్ తెరవగానే 3 ముఖ్యమైన ట్యాబ్లు, “ఓపెన్ ఎన్పీఎస్ అకౌంట్”, “ప్లాన్ యువర్ రిటైర్మెంట్” , “వ్యూ మై ఎన్పీఎస్ హోల్డింగ్స్” కనిపిస్తాయి.
హోమ్ పేజీలో, ఈ పథకం ద్వారా వచ్చే రాబడులను సులభమైన, అర్థమయ్యే గ్రాఫిక్స్తో చందాదార్లు చూడవచ్చు.
ఎన్పీఎస్, ఏపీవై రెండింటి కోసం, మెను నిర్మాణాన్ని 6 సరళమైన విభాగాలుగా తీర్చిదిద్దారు. అవి, ఫీచర్లు & ప్రయోజనాలు, ఆన్లైన్ సేవలు, రాబడులు &చార్టులు, ఎన్పీఎస్ కాలిక్యులేటర్, ఫిర్యాదులు, ఎగ్జిట్.
ఆన్లైన్ సేవల కింద, ప్రాన్, పుట్టిన తేదీ, ఓటీపీని నమోదు చేయడం ద్వారా, చందాదార్లు సంబంధిత సీఆర్ఏ ద్వారా వారి ఎన్పీఎస్ పెట్టుబడులను కూడా చూడవచ్చు.
చూడగానే ఆకట్టుకునేలా ఎన్పీఎస్ ఆకృతిని తీర్చిదిద్దారు. విధులు, సంప్రదింపు వివరాలు సహా అన్ని రకాల వివరాలు ఒక్క క్లిక్తో చందాదార్లకు అందుబాటులోకి వస్తాయి.
ఈ వెబ్సైట్ను హిందీలో వినియోగించుకునేలా కూడా తీర్చిదిద్దారు.
సేవల్లో నాణ్యత పెంచడానికి, చందాదార్లకు అత్యుత్తమ అనుభవాన్ని అందించేలా డిజిటల్ కార్యక్రమాలను మరింత మెరుగుపరచడానికి ఎన్పీఎస్ ట్రస్టు కట్టుబడి ఉంది.
హోం మంత్రిత్వ శాఖ
బహుళ ప్రవేశ హక్కు ఉన్న ఓ.సి.ఐ. కార్డ్ హోల్డర్లు భారత దేశాన్ని సందర్శించడానికి ఉన్న జీవితకాల వీసా సౌకర్యం, అంతర్జాతీయ విమాన ప్రయాణాల నిషేధం ఎత్తివేసే వరకూ నిలిపివేయబడుతుంది.
ఓవర్సీస్ సిటిజెన్ ఆఫ్ ఇండియా  కార్డుదారులుగా నమోదు చేసుకున్న వ్యక్తులకు మంజూరు చేయబడిన ఏ ఉద్దేశానికైనా భారదేశాన్ని సందర్శించడానికి బహుళ ప్రవేశ జీవితకాల వీసా సౌకర్యం హక్కును భారత దేశం నుంచి లేదా భారతదేశానికి అంతర్జాతీయ విమాన ప్రయాణాల నిషేధాన్ని ఎత్తివేసే వరకూ నిలిపివేయాలని కేంద్ర హోం మంత్రిత్వ శాఖ  ఒక ఉత్తర్వు జారీ చేసింది.
ఈ కాలంలో ముఖ్యమైన కారణాల వల్ల భారతదేశానికి రావాలని అనుకునే ఓ.సి.ఐ. కార్డును కలిగి ఉన్న ఏ విదేశీ పౌరుడైనా సమీప భారతీయ మిషన్ ను సంప్రదించాలి. భారతదేశంలో ఉన్న ఓ.సి.ఐ. కార్డును కలిగి ఉన్న వ్యక్తుల విషయంలో, ఈ కార్డు వారు భారతదేశంలో ఎక్కువ ఉండేందుకు చెల్లుబాటులో ఉంటుంది.
అధికారిక ఆర్డర్ చూడటానికి ఇక్కడ క్లిక్ చేయండి
(Visitor Counter : 148
పర్యావరణం, అడవులు, మరియు వాతావరణ మార్పు మంత్రిత్వ శాఖ
ప్రపంచ పులుల దినోత్సవం సందర్భంగా పులుల సెన్సస్ యొక్క సమగ్ర నివేదికను కేంద్ర పర్యావరణ మంత్రి విడుదల చేయనున్నారు.
ప్రపంచ పులుల దినోత్సవం 2020 సందర్భంగా, కేంద్ర పర్యావరణ శాఖ మంత్రి శ్రీ ప్రకాశ్ జవడేకర్, గిన్నీస్ బుక్ ఆఫ్ వరల్డ్ రికార్డును భారతప్రజలకు అంకితం చేయనున్నారు. భారత దేశ పులుల పర్యవేక్షణకు సంబంధించిన గణనను, ప్రపంచంలో క్రూరమృగాల గణనకు సంబంధించిన అతిపెద్ద కెమెరా ట్రాప్ సర్వేగా గిన్నీస్ బుక్ ఆఫ్ వరల్డ్ రికార్డ్ గుర్తించింది.
ఈ ఈవెంట్ న్యూఢిల్లీ లోని నేషనల్ మీడియా సెంటర్ లో జరగనుంది. ఈ కార్యక్రమం https://youtu.be/526Dn0T9P3E లింక్ ద్వారా 2020 జూలై 28 ఉదయం 11 గంటల నుంచి ప్రత్యక్ష ప్రసారం అవుతుంది. ఈ కార్యక్రమంలో దేశవ్యాప్తంగా సుమారు 500 మంది పాల్గొననున్నారు.
టైగర్ రేంజ్ కలిగిన దేశాల ప్రభుత్వాధిపతులు రష్యాలోని సెంట్ పీటర్స్ బర్గ్లో సమావేశమై 2022 నాటికి పులు సంఖ్యను ప్రపంచవ్యాప్తంగా రెట్టింపు చేయాలని తీర్మానించారు. ఇందుకుసంబంధించి పులుల సంరక్షణకు సంబంధించి సెంట్ పీటర్స్ బర్గ్ తీర్మానాన్ని ఆమోదించారు. ఈ సమావేశంలో నే ప్రపంచవ్యాప్తంగా జూలై 29ని అంతర్జాతీయ పులుల దినోత్సవంగా జరుపుకోవాలని నిర్ణయించారు. అప్పటినుంచి , పులుల సంరక్షణ విషయంలో చైతన్యాన్ని వ్యాప్తి చేసేందుకు ఈ పులుల దినోత్సవాన్ని నిర్వహిస్తున్నారు.
గత ఏడాది ప్రధానమంత్రి శ్రీ నరేంద్ర మోదీ , పులుల దినోత్సవం సందర్భంగా మాట్లాడుతూ, 2022 నాటికి పులుల సంఖ్యను రెట్టింపు చేయాలంటూ 2010లో రష్యాలోని సెంట్ పీటర్స్బర్గ్లో చేసిన తీర్మానానికి నాలుగు సంవత్సరాల ముందుగానే పులుల సంఖ్యను రెట్టింపు చేయడాన్ని ఇండియా సాధించిందని ప్రపంచానికి తెలియజేశారు. ప్రపంచంలోని మొత్తం పులుల సంఖ్యలో 70 శాతం పులులు ప్రస్తుతం ఇండియాలోనే ఉన్నాయి.
కేంద్ర పర్యావరణ శాఖ మంత్రి శ్రీప్రకాశ్ జవడేకర్, జాతీయ పులుల సంరక్షణ అథారిటీ ఔట్ రీచ్ జర్నల్ను, కొత్త వెబ్సైట్ తదితరాలను ఈ సందర్భంగా ప్రారంభించనున్నారు. ఈ ఈవెంట్ ప్రత్యక్షప్రసారాన్ని కింది లింక్ ద్వారా వీక్షించవచ్చు.
https://youtu.be/526Dn0T9P3E .
బొగ్గు మంత్రిత్వ శాఖ
తవ్విన 30 బొగ్గు గనుల ప్రాంతాలను ఎకో టూరిజం ప్రదేశాలుగా మార్చనున్న కోల్ ఇండియా సంస్థ 1610 హెక్టార్లకు పచ్చదనం విస్తరింపు
బొగ్గు తవ్వకం పూర్తయ్యాక వదిలేసిన 30 గనులను ఎకో పార్కులుగా మార్చి ఎకో టూరిజం ప్రదేశాలుగా మార్చాలని కోల్ ఇండియా లిమిటెడ్  కృషిచేస్తోంది. వీటి వలన స్థానికులకు జీవనోపాధి అవకాశాలు పెరుగుతాయి. ఇప్పటికే అలాంటి 30 పార్కులు ప్రజలను ఆకర్షిస్తూ ఉన్నాయి. మరిన్ని పార్కులను తీర్చిదిద్దటంతోబాటు తవ్వకాలు జరిగిన ప్రదేశాలను పునరుద్ధరించే పనులు కూడా సాగుతున్నాయి.
అలా బొగ్గు గనుల పర్యాటకాన్ని పెంపొందించే అవకాశాలున్న ప్రదేశాలలో గుంజం పార్క్, ఈసీఎల్, గోకుల్ ఎకో కల్చరల్ పార్క్, బీసీసీఎల్, కెనపారా ఏకో టూరిజం సైట్, అనన్య వాటిక, ఎస్ఈసీఎల్, కృష్ణ శిల పర్యావరణ పునరుద్ధరణ ప్రదేశం, ముద్వాని ఎకో పార్క్, అనంత ఔషధ వనం, బాల గంగాధర తిలక్ ఎకో పార్క్, డబ్ల్యూసిఎల్, చంద్ర శేఖర్ ఆజాద్ ఎకో పార్క్, సీసీ ఎల్ ఉన్నాయి.
“తవ్వి వదిలేసిన బొగ్గు గనులను ఇలా జనంతో కిటకిటలాడే పర్యాటకల ప్రదేశంగా మార్చవచ్చునని ఎవరూ ఊహించలేదు. ఇక్కడ నీళ్ళలో బోటింగ్ సౌకర్యాన్ని ఆస్వాదిస్తున్నాం. పరుచుకున్న పచ్చదనం ఆహ్లాదకరంగా ఉంది. తేలియాడే రెస్టారెంట్ లో భోంచేస్తున్నాం.” అంటూ కెనపారా ఎకో టూరిజం సైట్ లో ఒక పర్యాటకుడు అంటున్నారు. దీన్ని ఛత్తీస్ గఢ్ లోని సూరజ్ పూర్ జిల్లాలో ఎస్ ఈ సీ ఎల్ అభివృద్ధి పరచింది. కెనపారా మరింత మంది పర్యాటకులను ఆకర్షించే అవశకాముందని పర్యాటకులే చెబుతున్నారు. ఇది స్థానిక గిరిజనులకు ఆదాయవనరుగా మారుతోంది.
కెనపారా లోని బిశ్రం పూర్ ఓపెన్ కాస్ట్ లో వదిలేసిన ఆరో నంబర్ గనిని జలక్రీడలు, తేలియాడే రెస్టారెంట్ గా మార్చిన ఎస్ ఈ సీ ఎల్
అదే విధంగా ఇటీవలే మధ్యప్రదేశ్ లోని సింగ్రౌలి ఉన్న జయంత్ ప్రాంతాన్ని ఎన్ సి ఎల్ సంస్థ ముద్వాని ఎకో పార్క్ గా అభివృద్ధి చేసింది. దీనికి జలాశయంతోబాటు చుట్టూ నడకదారి ఉన్నాయి. చూడటానికి ఎలాంటి ప్రత్యేకతలూ లేని సింగ్రౌలి లాంటి చోట ముద్వాని ఎకో పార్క్ వలన సందర్శకుల సంఖ్య ఒక్కసారిగా పెరిగింది. ఇక్కడి ఆహ్లాదకరమైన ప్రదేశం, ఉల్లాసభరితమైన ఏర్పాట్లే అందుకు కారణమని సందర్శకులు అంటున్నారు.
మధ్య ప్రదేశ్ సింగ్రౌలి లోని జయంత్ ప్రాంతంలో ఎన్ సి ఎల్ అభివృద్ధి పరచిన ముద్వాని ఎకో పార్క్
ఇవే కాకుండా, 2022-23 లో 1510 హెక్టార్లలో మొక్కలు నాటి పచ్చదనం పెంచాలన్న లక్ష్యాన్ని అధిగమించిన సీఐఎల్ 1610 హెక్టార్లలో మొక్కలు నాటింది. ఈ ఆర్థిక సంవత్సరంలో సంస్థ 30 లక్షల మొక్కలు నాటింది. గడిచిన ఐదేళ్లకాలంలో, అంటే 2022 ఆర్థిక సంవత్సరానికి ముందు దాకా 4392 హెక్టార్ల గనుల లోపలి ప్రాంతాన్ని పచ్చదనంతో నింపింది.
విత్తన బంతులు విసరటం, ద్రోణల ద్వారా విత్తనాలు చల్లటం, మియావాకీ మొక్కల నాటు లాంటి కొత్త పద్ధతులలో పచ్చదనం పెంపు కోసం సీ ఐ ఎల్ ఇప్పటికే కృషి చేస్తోంది. బొగ్గు తవ్వి వదిలేసిన ప్రాంతాలు, బాగా పెరిగి పోయిన డంప్ లు, కూడా చురుగ్గా త్రవ్వకాలు జరిగే ప్రాంతాల నుంచి వేరు చేసి వాటిని ఆహ్లాదకరప్రదేశాలుగా మారుస్తున్నారు. కేంద్ర, రాష్ట్ర నిపుణుల సాయంతో నేలను పునరుద్ధరించటానికి కృషి జరుగుతోంది. ఇందుకోసం రిమోట్ సెన్సింగ్ సాయం తీసుకుంటున్నారు. ఇప్పటికే 33% ప్రదేశాన్ని పచ్చదనంతో నింపగలిగారు.
ఉప రాష్ట్రపతి సచివాలయం
వేగవంతమైన పట్టణీకరణలో అవకాశాలు వెతుక్కోవాలి: ఉపరాష్ట్రపతి
- ప్రజాకేంద్రిత పట్టణీకరణ ప్రణాళిక, అభివృద్ధిపై మరింత దృష్టిసారించాలి
- త్రిపుర రాజధాని అగర్తలాలో స్మార్ట్ రోడ్ ప్రాజెక్టులను ప్రారంభించిన ఉపరాష్ట్రపతి శ్రీ ముప్పవరపు వెంకయ్యనాయుడు
- స్వయం సహాయక బృందాల మహిళలతో ఉపరాష్ట్రపతి చర్చాగోష్టి
- ఈశాన్య భారతంలోని చేతివృత్తులకు ప్రాధాన్యత ఇవ్వాల్సిన అవసరముందని సూచన
- త్రిపుర రాష్ట్రంలో 95శాతం కరోనా టీకాకరణ పూర్తవడంపై అభినందన
దేశవ్యాప్తంగా పట్టణీకరణ వేగం పుంజుకుంటున్న నేపథ్యంలో.. ఈ మార్గంలో సరికొత్త అవకాశాలను వెతుక్కోవాల్సిన అవకాశం ఉందని భారత ఉపరాష్ట్రపతి శ్రీ ముప్పవరపు వెంకయ్యనాయుడు పేర్కొన్నారు. గృహనిర్మాణం, మురుగునీటి శుద్ధి, ఇతర అత్యవసరసేవల కల్పన తదితర అంశాలకు సంబంధించి.. పట్టణీకరణ ప్రణాళిక, అభివృద్ధిపై మరింత దృష్టిసారించాల్సిన అవసరముందన్నారు.
త్రిపుర రాజధాని అగర్తలాలో పలు అభివృద్ధి కార్యక్రమాలను ప్రారంభించిన అనంతరం ఆయన మాట్లాడుతూ.. అనుసంధానతే అభివృద్ధికి మొదటి మార్గమని పేర్కొన్నారు. ఈ దిశగా త్రిపుర ప్రభుత్వం చేస్తున్న కృషిని ఆయన అభినందించారు.
యాక్ట్ ఈస్ట్ పాలసీలో భాగంగా ఈశాన్యరాష్ట్రాల అభివృద్ధికి కేంద్ర ప్రభుత్వం కృతనిశ్చయంతో పనిచేస్తోందని ఉపరాష్ట్రపతి అన్నారు. తద్వారా ఈ ప్రాంతాల్లో ఆర్థికాభివృద్ధికి బాటలు పడుతున్నాయన్నారు. రైలు, జల రవాణాతోపాటుగా వాయుమార్గ అనుసంధానత కోసం కూడా కార్యాచరణ వేగంగా అమలవుతున్న విషయాన్ని ఈ సందర్భంగా ఆయన ప్రస్తావించారు. కిసాన్ రైల్ నెట్వర్క్ బలోపేతం కారణంగా ఈశాన్యభారతం రైతులు తమ ఉత్పత్తులను ఢిల్లీ, కోల్కతాతోపాటు దేశంలోని అన్ని మూలలకు పంపించేందుకు వీలుపడిందన్నారు. తద్వారా ఇక్కడి రైతు సాధికారతకు బాటలు, పరిశ్రమల అభివృద్ధికి పడుతున్నాయన్నారు.
అనంతరం, స్వయం సహాయక బృందాల ప్రతినిధులతో ఉపరాష్ట్రపతి మాట్లాడుతూ.. మహిళాసాధికారత, దేశాభివృద్ధిలో స్వయం సహాయక బృందాలు చేస్తున్న కృషిని మరువలేమన్నారు. త్రిపురలోని ఈ బృందాల సభ్యులు ఈ దిశగా మరో అడుగు ముందే ఉన్నారని ఆయన ప్రశంసించారు. బృంద సభ్యుల నైపుణ్యాన్ని పెంచేందుకు చొరవతీసుకోవడం అభినందనీయమన్నారు. దేశాభివృద్ధికి గ్రామాలే పట్టుకొమ్మలని.. గ్రామస్వరాజ్యం ద్వారానే అన్ని వర్గాల సాధికారత సాధ్యమవుతుందని ఆయన తెలిపారు.
త్రిపుర రాష్ట్రంలో కరోనా టీకాకరణ 95 శాతం పూర్తవడాన్ని ఈ సందర్భంగా ఉపరాష్ట్రపతి ప్రత్యేకంగా అభినందించారు. మన చేతివృత్తులు, కళలు భారతదేశ సంస్కృతి ప్రత్యేకతన్న ఉపరాష్ట్రపతి, వీటిని కాపాడుకోవడం మన బాధ్యతన్నారు. ఈ అంశాల్లో అంతర్జాతీయ స్థాయి పద్ధతులను కూడా అలవర్చుకోవడం ద్వారా మరింత నాణ్యమైన ఉత్పత్తులను అందించేందుకు వీలవుతుందన్నారు.
త్రిపుర ముఖ్యమంత్రి శ్రీ విప్లవ్ కుమార్ దేవ్, రాష్ట్ర పరిశ్రమల మంత్రి శ్రీ మేవర్ కుమార్ జమాతియాతోపాటు పలువురు మంత్రులు, అధికారులు ఈ కార్యక్రమాల్లో పాల్గొన్నారు.